rejauldu/bengali-wikipedia huggingface dataset:
চুং সি কিয়ন () একজন দক্ষিণ কোরিয়ান রাজনীতিবিদ, জাতীয় পরিষদ এর সাবেক স্পিকার এবং প্রাক্তন দক্ষিণ কোরিয়ার প্রধানমন্ত্রী।  তিনি এর আগে ২০০৮ থেকে ২০১০ সালের মধ্যে প্রধান বিরোধী দলের ডেমোক্রেটিক পার্টির নেতা এবং দুইবার এর পূর্বসূরি, প্রথম একটি অন্তর্বর্তীকালীন ভিত্তিতে অক্টোবর ২০০৫ থেকে জানুয়ারী ২০০৬ পর্যন্ত উরি পার্টির চেয়ারম্যান এবং তারপর পুরোপুরি ২০০৭ সালের ফেব্রুয়ারি থেকে সেই বছরের আগস্টে উরি পার্টির বিলুপ্তি পর্যন্ত।  ২০১৬ সালের ৯ জুন তিনি জাতীয় পরিষদের স্পিকার হিসেবে দুই বছরের জন্য নির্বাচিত হন। স্পিকার হওয়ার পর, স্পিকার কোন দলের সদস্য হতে পারবে না এই আইন অনুসরণ করেন এবং তিনি ডেমোক্রেটিক পার্টি ছেড়ে চলে যান। ২০১৮ সালের ২৯ মে স্পিকার হিসাবে তার মেয়াদ শেষ হয়ে গেলে দলের সদস্যতা স্বয়ংক্রিয়ভাবে পুনরুদ্ধার করেন।    তথ্যসূত্র   বহিঃসংযোগ  বিষয়শ্রেণী:১৯৫০-এ জন্ম বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরিয়ার প্রধানমন্ত্রী বিষয়শ্রেণী:দক্ষিণ কোরিয়ার মন্ত্রী বিষয়শ্রেণী:কোরিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাতীয় পরিষদ (দক্ষিণ কোরিয়া) এর স্পিকার বিষয়শ্রেণী:জাতীয় পরিষদ (দক্ষিণ কোরিয়া) এর সদস্য বিষয়শ্রেণী:কিউং হি বিশ্ববিদ্যালয়ের প্রাক্তন শিক্ষার্থী বিষয়শ্রেণী:পেপারডিন বিশ্ববিদ্যালয়ের প্রাক্তন শিক্ষার্থী
--Foysol (আলাপ) ০৭:২০, ১২ এপ্রিল ২০১৭ (ইউটিসি)   ☞ 🇧🇩সাফী মাহফূজ🇧🇩 (বলুন শুনছি) ১০:১৭, ৩০ সেপ্টেম্বর ২০২০ (ইউটিসি)   ~মহীন (আলাপ) ১২:৫৩, ১২ জানুয়ারি ২০২১ (ইউটিসি)   --~মহীন (আলাপ) ০৯:১৫, ১৩ জানুয়ারি ২০২১ (ইউটিসি)  --অর্ণব দত্ত (আলাপ) ০৪:২৪, ৩ সেপ্টেম্বর ২০২১ (ইউটিসি)  --অর্ণব দত্ত (আলাপ) ১৯:২০, ১৮ মার্চ ২০২২ (ইউটিসি)  --অর্ণব দত্ত (আলাপ) ১৭:৫৭, ১৬ জুলাই ২০২২ (ইউটিসি)   Galib Tufan (আলাপ) ০৭:৫০, ১২ ডিসেম্বর ২০২২ (ইউটিসি)   ~মহীন (আলাপ) ১৮:৫৬, ৩ মার্চ ২০২৩ (ইউটিসি)   -- রুবেল শেখ (আলাপ) ১৭:২৪, ৩০ মে ২০২৩ (ইউটিসি)   ≈ ফারহান  «আলাপ» ০২:০৩, ২৪ জুলাই ২০২৩ (ইউটিসি)  Galib Tufan (আলাপ) ১২:২৪, ২৪ জুলাই ২০২৩ (ইউটিসি)   : Ashiq Shawon (আলাপ) ১৩:৪১, ৮ ফেব্রুয়ারি ২০২৪ (ইউটিসি)   : Ashiq Shawon (আলাপ) ০৪:৫৯, ১২ ফেব্রুয়ারি ২০২৪ (ইউটিসি)   ~মহীন (আলাপ) ১৫:৩৪, ৭ জুলাই ২০২৪ (ইউটিসি)   ~মহীন (আলাপ) ১৬:৩৬, ৭ জুলাই ২০২৪ (ইউটিসি)   - Suvray (আলাপ) ০৪:১৭, ৮ জুলাই ২০২৪ (ইউটিসি)   - অর্ণব দত্ত (আলাপ) ১৭:৪১, ৩০ ডিসেম্বর ২০২৪ (ইউটিসি)   -Galib Tufan (আলাপ) ০৬:১২, ১৪ ফেব্রুয়ারি ২০২৫ (ইউটিসি)   -অর্ণব দত্ত (আলাপ) ০৯:১২, ২৩ সেপ্টেম্বর ২০২৫ (ইউটিসি)   -অর্ণব দত্ত (আলাপ) ১৮:৩২, ৩ অক্টোবর ২০২৫ (ইউটিসি)
মূত্রবর্ধক () হলো এমন পদার্থ যা মূত্রের উৎপাদন ও নির্গমন  বৃদ্ধি করে। এর মধ্যে জোরপূর্বক মূত্রবর্ধকও অন্তর্ভুক্ত। মূত্রবর্ধককে কখনও কখনও পানির ট্যাবলেটও বলা হয়। মূত্রবর্ধকের বিভিন্ন বিভাগ আছে। তবে সমস্ত মূত্রবর্ধকই বৃক্কের মাধ্যমে শরীর থেকে পানির নির্গমন বাড়ায়। মূত্রবর্ধক বিভিন্ন শ্রেণীর বিদ্যমান, এবং প্রতিটি শ্রেণী ভিন্ন ভিন্ন স্বতন্ত্র উপায়ে কাজ করে। মূত্রবর্ধকের বিপরীত হলো অ্যান্টিডিউরেটিক হরমোন। এটি প্রস্রাবের মাধ্যমে পানির নির্গমনকে কমিয়ে দেয়।   চিকিৎসায় ব্যবহার  ওষুধ হিসেবে  মূত্রবর্ধক হৃৎপিণ্ডের অকৃতকার্যতা, লিভার সিরোসিস, উচ্চ রক্তচাপ, ইনফ্লুয়েঞ্জা, জলের বিষক্রিয়া এবং বৃক্কের কিছু রোগের চিকিৎসার জন্য ব্যবহৃত হয়। কিছু মূত্রবর্ধক, যেমন অ্যাসিটাজোলামাইড, প্রস্রাবকে তুলনামূলক বেশি ক্ষারীয় করতে সাহায্য করে। অপরিমিত ঔষধসেবন যেমন অ্যাসপিরিনের বিষক্রিয়ার ক্ষেত্রে অ্যাসপিরিনের নিঃসরণ বাড়াতে মূত্রবর্ধক সাহায্য করে। মূত্রবর্ধক কখনও কখনও বুলিমিয়া নার্ভোসায় আক্রান্ত ব্যক্তিদের দ্বারা অপব্যবহার হতে পারে। তারা ওজন কমানোর লক্ষ্যে মূত্রবর্ধক ব্যবহার করে।  কিছু মূত্রবর্ধক (বিশেষ করে থায়াজাইড এবং লুপ মূত্রবর্ধক) এর উচ্চরক্তচাপ বিরোধী ক্রিয়াগুলি তাদের মূত্রবর্ধক প্রভাব থেকে স্বাধীন।  অর্থাৎ, রক্তচাপ হ্রাস প্রস্রাব উৎপাদন বৃদ্ধির ফলে রক্তের পরিমাণ হ্রাসের কারণে নয়। তবে অন্যান্য প্রক্রিয়ার মাধ্যমে এবং মূত্রের নির্গমন বৃদ্ধির জন্য প্রয়োজনের চেয়ে কম মাত্রায় ঘটে। ইন্দাপামাইড হলো বিশেষভাবে  তৈরি একটি মূত্রবর্ধক। উচ্চ রক্তচাপের চিকিৎসায় এর বহুল ব্যবহার আছে।   আরো দেখুন   পানিশূন্যতা   তথ্যসূত্র    বহিঃসংযোগ    cvpharmacology.com এ চিত্র  ডানা জর্জ দ্বারা "ক্যাফিন এবং ইলেক্ট্রোলাইট ভারসাম্যহীনতা"  23 আগস্ট, 2011  বিষয়শ্রেণী:মূত্রবর্ধক
<center><span style="color:#000; font-size:120%; font-family:Georgia, ;"> হ্যারি পটার (ইংরেজিতে Harry Potter) ব্রিটিশ লেখিকা জে. কে. রাউলিং রচিত সাত খন্ডের কাল্পনিক উপন্যাসের একটি সিরিজ। এই সিরিজের উপন্যাসগুলিতে জাদুকরদের পৃথিবীর কথা বলা হয়েছে এবং কাহিনী আবর্তিত হয়েছে হ্যারি পটার নামের এক কিশোর যাদুকরকে ঘিরে, যে তার প্রিয় বন্ধু রন উইজলি ও হারমায়োনি গ্রেঞ্জারকে সাথে নিয়ে নানা অ্যাডভেঞ্চারে অংশ নেয়। কাহিনীর বেশিরভাগ ঘটনা ঘটেছে হগওয়ার্টস স্কুল অব উইচক্র্যাফট এন্ড উইজার্ডরিতে। মূল চরিত্র হ্যারি পটারের বড় হওয়ার পথে যেসব ঘটনা ঘটে, তার শিক্ষাজীবন, সম্পর্ক ও অ্যাডভেঞ্চার নিয়েই কাহিনী রচিত হয়েছে। আবার বইটিতে মানুষের বন্ধুত্ব, উচ্চাশা, ইচ্ছা, গর্ব, সাহস, ভালবাসা, মৃত্যু প্রভৃতিকে যাদুর দেশের জটিল ইতিহাস, বৈচিত্রপূর্ণ অধিবাসী, অনন্য সংস্কৃতি, ও সমাজের দৃষ্টিকোণ বর্ননা করা হয়েছে। কাহিনী মূলত কালো-যাদুকর লর্ড ভলডেমর্ট, যে জাদু সাম্রাজ্যে প্রতিপত্তি লাভের উদ্দেশ্যে হ্যারির বাবা-মাকে হত্যা করেছিল ও তার চিরশত্রু হ্যারি পটারকে কেন্দ্র করেই আবর্তিত হয়েছে।
ঋতুপর্ণা চাকমা (; জন্ম: ৩০ ডিসেম্বর ২০০৩) একজন বাংলাদেশী নারী ফুটবল খেলোয়াড়। তিনি বাংলাদেশ দলে মধ্যমাঠের খেলোয়াড় হিসেবে খেলে থাকেন। ২০২১ সালের ডিসেম্বরে, ঢাকার বীরশ্রেষ্ঠ শহীদ শিপাহী মোস্তফা কামাল স্টেডিয়ামে তিনি শ্রীলঙ্কার বিপক্ষে জোড়া গোল করেন। প্রথমার্ধ ৩-০ এগিয়ে শেষ করে, তহুরা খাতুন এবং শাহেদা আক্তার রিপা বাংলাদেশের পক্ষে দুটি করে শট করেন, যেখানে ঋতুপর্ণা চাকমা এবং অধিনায়ক মারিয়া মান্ডা একটি করে গোল করেন। তিনি ২০২২ সাফ মহিলা চ্যাম্পিয়নশিপ জয়ী দলের অংশ ছিলেন।   ২০২৫ এ এফ সি। সাম্প্রতিক এশিয়া কাপ বাছাইয়ে প্রথম বারের মত কোয়ালিফাই হয়েছে বাংলাদেশ মহিলা ফুটবল দল। বাহরাইন মহিলা দলের সাথে সাত গোল এবং মায়ানমারের মহিল দলকে দুইটি গোল করেন রিতু পর্না চাকমা   তথ্যসূত্র    বহিঃসংযোগ   গ্লোবাল স্পোর্টস আর্কাইভে ঋতুপর্ণা চাকমা  বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী নারী বিষয়শ্রেণী:বাংলাদেশের আন্তর্জাতিক নারী ফুটবলার বিষয়শ্রেণী:রাঙ্গামাটি জেলার ব্যক্তি বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:বসুন্ধরা কিংসের ফুটবলার বিষয়শ্রেণী:বাংলাদেশী নারী ফুটবলার বিষয়শ্রেণী:চাকমা ব্যক্তি বিষয়শ্রেণী:বাংলাদেশী বৌদ্ধ বিষয়শ্রেণী:চট্টগ্রাম বিভাগের ক্রীড়াবিদ বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
পশ্চিম বাকলিয়া বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।   আয়তন  পশ্চিম বাকলিয়া ওয়ার্ডের আয়তন ২.৫৬ বর্গ কিলোমিটার।   জনসংখ্যার উপাত্ত  ২০২২ সালের আদমশুমারি অনুযায়ী পশ্চিম বাকলিয়া ওয়ার্ডের মোট জনসংখ্যা ১৫০০০০ জন। এর মধ্যে পুরুষ ৭৮,৬০৭ জন এবং মহিলা ৭১৩৯৩ জন। মোট পরিবার ৩০,৭৭৪টি।   অবস্থান ও সীমানা  চট্টগ্রাম সিটি কর্পোরেশনের পূর্বাংশে পশ্চিম বাকলিয়া ওয়ার্ডের অবস্থান। এর পশ্চিমে ১৬নং চকবাজার ওয়ার্ড ও ২০নং দেওয়ান বাজার ওয়ার্ড, দক্ষিণে ১৯নং দক্ষিণ বাকলিয়া ওয়ার্ড ও ১৮নং পূর্ব বাকলিয়া ওয়ার্ড, পূর্বে ১৮নং পূর্ব বাকলিয়া ওয়ার্ড এবং উত্তরে ৬নং পূর্ব ষোলশহর ওয়ার্ড অবস্থিত।   প্রশাসনিক কাঠামো  পশ্চিম বাকলিয়া ওয়ার্ড চট্টগ্রাম সিটি কর্পোরেশনের আওতাধীন ১৭নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের বাকলিয়া থানার আওতাধীন। এটি ২৮৬নং চট্টগ্রাম-৯ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:  পশ্চিম বাকলিয়া  ওয়াপদা কলোনী  শমসের পাড়া   শিক্ষা ব্যবস্থা  ২০১১ সালের আদমশুমারি অনুযায়ী পশ্চিম বাকলিয়া ওয়ার্ডের সাক্ষরতার হার ৬৬.৬%। এ ওয়ার্ডে ১টি কলেজ, ১টি মাদ্রাসা, ৩টি স্কুল এন্ড কলেজ, ৪টি মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  বাকলিয়া সরকারি কলেজ  মাদ্রাসা  কামালে ইশকে মুস্তফা (দ.) আলিম মাদ্রাসা  স্কুল এন্ড কলেজ  কর্ণফুলি পাবলিক স্কুল এন্ড কলেজ  দিলুয়ারা জাহান মেমোরিয়াল স্কুল এন্ড কলেজ  মেরন সান স্কুল এন্ড কলেজ  মাধ্যমিক বিদ্যালয়  বাকলিয়া আদর্শ বালিকা উচ্চ বিদ্যালয়  বাকলিয়া সরকারি উচ্চ বিদ্যালয়  মাইজপাড়া মাহমুদুন্নবী চৌধুরী উচ্চ বিদ্যালয়  হাসনাহেনা বালিকা উচ্চ বিদ্যালয়  প্রাথমিক বিদ্যালয়  এয়ার মোহাম্মদ রেজিস্টার্ড বেসরকারি প্রাথমিক বিদ্যালয়  এন এম সি সরকারি প্রাথমিক বিদ্যালয়  ওয়াপদা কলোনী সরকারি প্রাথমিক বিদ্যালয়  চান্দগাঁও বোর্ড সরকারি প্রাথমিক বিদ্যালয়  টেকবাজার পোল সরকারি প্রাথমিক বিদ্যালয়  নাজির বাড়ী সরকারি প্রাথমিক বিদ্যালয়  পশ্চিম বাকলিয়া সরকারি প্রাথমিক বিদ্যালয়  বঙ্গবন্ধু সরকারি প্রাথমিক বিদ্যালয়  বড়ুয়াপাড়া সরকারি প্রাথমিক বিদ্যালয়  শমসের পাড়া সরকারি প্রাথমিক বিদ্যালয়  হাজী তফছির নছিমন রেজিস্টার্ড বেসরকারি প্রাথমিক বিদ্যালয়  হাজীর পোল সরকারি প্রাথমিক বিদ্যালয়  হামিদিয়া আদর্শ সরকারি প্রাথমিক বিদ্যালয়   অর্থনীতি    ব্যাংক  বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ১৭নং পশ্চিম বাকলিয়া ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো: ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১বেসরকারি বাণিজ্যিক ব্যাংকআইএফআইসি ব্যাংকরাহাত্তারপুল উপশাখাসাধারণআজিম টাওয়ার, বাসা নং ১৬/৯৪, ৩০/৯১, কে বি আমান আলী রোড, বাকলিয়া, চট্টগ্রাম০২ইসলামী ব্যাংক বাংলাদেশরাহাত্তারপুল উপশাখাইসলামী শরিয়াহ্ ভিত্তিকএস এ কমপ্লেক্স, বাসা নং ৩০১৯/৪৪০৮, শাহ আমানত সেতু সংযোগ রোড, বাকলিয়া, চট্টগ্রাম০৩ফার্স্ট সিকিউরিটি ইসলামী ব্যাংকরাহাত্তারপুল শাখাআর আহমেদ কমপ্লেক্স (১ম তলা), ৩০১৯/২/৪৪১০, রাহাত্তারপুল মোড়, শাহ আমানত সেতু সংযোগ সড়ক, বাকলিয়া, চট্টগ্রাম   কাউন্সিলর   কাউন্সিলর  রাজনৈতিক দল  নির্বাচন সন একেএম আরিফুল ইসলাম  বাংলাদেশ জাতীয়তাবাদী দল  ২০১৯  (উপ-নির্বাচন)-২০২১ মোহাম্মদ শহিদুল আলম  বাংলাদেশ আওয়ামী লীগ  ১৯৯৪-২০১০ এবং ২০২১-বর্তমান   আরও দেখুন   বাকলিয়া মডেল থানা  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম সিটি কর্পোরেশনের ওয়ার্ড
জিনজার ব্যাঙ্কস (জন্ম: ৩০শে মে, ১৯৯০) একটি মার্কিন ওয়েবক্যাম মডেল, পর্নোগ্রাফিক চলচ্চিত্র অভিনয়শিল্পী এবং যৌনকর্মী উকিল।  ব্যাঙ্কস রাসায়নিক ইঞ্জিনিয়ারিং পড়ার সময় ১৯ বছর বয়সে ২০১০ সালে ওয়েবক্যামিং শুরু করে। এই ক্যারিয়ার তার পছন্দ দেখে বাবা হতবাক হয়েছিলেন। প্রথমদিকে, ব্যাঙ্কস তার পেশা প্রকাশ করতে লজ্জা পেতেন এবং তার চাকরি সম্পর্কে মিথ্যা কথা বলতেন এটা তার হতাশার কারণ হয়েছিল উঠেছিল। তিনি এখন একজন অ্যাডভোকেট যিনি এই শিল্পের ক্ষতি এবং  যৌন কর্মীদের প্রতি বৈষম্যমূলক আচরণ সম্পর্কে নিয়মিত সোচ্চার হন।  ২০১৮ সালে ব্যাঙ্কস এবং ওয়েবক্যামের মডেল জেনি ব্লিঘি মিলে এভিল অ্যাঞ্জেল এর জন্য তাদের প্রথম পেশাদার দৃশ্যে ক্যাম গার্লস: দ্য মুভি -র শুটিং করেছেন। চলচ্চিত্রটি প্রকাশের আগের দিন, ব্লিঘি অভিযোগ করেছিলেন যে একসঙ্গে অভিনয় করার সময় ম্যানুয়েল ফেরার তার সাথে খারাপ ব্যবহার করেছিল।   প্রচার  জুন ২০১৭ সালে, ব্যাঙ্কস ইউটিউবে একটি ভিডিও পোস্ট করেন যাতে প্রাপ্ত বয়স্ক শিল্পের সদস্য রন জেরেমির বিরুদ্ধে যৌন নির্যাতনের অভিযোগ ছিল। কয়েক ডজন মহিলার দাবি করেছিল যে জেরেমি সম্মেলনগুলিতে তাদের উপর হামলা করেছিল আর এতেই ব্যাঙ্কস জেরেমির বিরুদ্ধে অবস্থান নিতে অনুপ্রাণিত হয়েছিল। ব্যাঙ্কসের সোশ্যাল মিডিয়া প্রচার এবং ফ্রি স্পিচ কোলিশন নামে একটি শিল্প বাণিজ্য দল, ২০০৯ সালে তাদের দেয়া  পুরস্কারটি ফিরিয়ে নেওয়ার পরে জেরেমিকে বেশ কয়েকটি শিল্প শো থেকে নিষিদ্ধ করা হয়েছিল।    ব্যক্তিগত জীবন  ব্যাঙ্কসের একটি বোন রয়েছে এমা ব্যাঙ্কস। তারা একসাথে ওয়েবক্যাম করে তবে তাদের ভক্তদের কাছ থেকে প্রায়শই অনুরোধ থাকা সত্ত্বেও একে অপরের সাথে যৌন মিলন করেনি।    তথ্যসূত্র    বহিঃসংযোগ       বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:ওয়েবক্যাম মডেল বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:১৯৯০-এর দশকে জন্ম বিষয়শ্রেণী:২১শ শতাব্দীর মার্কিন অভিনেত্রী
সুশীল কুমার ধাড়া (২ মার্চ, ১৯১১ - ২৮ জানুয়ারি, ২০১১) হলেন এক স্বনামধন্য ভারতীয় স্বাধীনতা সংগ্রামী ও স্বাধীন ভারতের এক বিশিষ্ট রাজনৈতিক নেতা।  ১৯১১ সালের ২ মার্চ অধুনা পূর্ব মেদিনীপুর জেলার তমলুকের অদূরে অবস্থিত মহিষাদলের টিকারামপুরে সুশীল কুমার ধাড়া জন্মগ্রহণ করেছিলেন। স্কুলে পড়ার সময় থেকেই তিনি জড়িয়ে পড়েছিলেন রাজনীতির সঙ্গে।Kolkatar Karcha, Ananda Bazar Patrika, print edition, in Bengali, 17 August 2009. ভারত ছাড়ো আন্দোলনের সময় গঠিত তাম্রলিপ্ত জাতীয় সরকারের যুদ্ধ ও স্বরাষ্ট্র মন্ত্রকের দায়িত্ব পালন করেছিলেন তিনি। তমলুকের এই সমান্তরাল সরকারের "বিদ্যুৎ বাহিনী" নামক সশস্ত্র সেনাদলের সর্বাধিনায়কও ছিলেন সুশীল ধাড়া। ১৯৪৪ সালে ব্রিটিশ সরকার সুশীল ধাড়াকে জীবিত অথবা মৃত অবস্থায় ধরে দেওয়ার জন্য দশ হাজার টাকা পুরস্কার ঘোষণা করে। ব্রিটিশ আমলে তিনি বারো বছর চার মাস জেল খেটেছিলেন।  স্বাধীন ভারতে পশ্চিমবঙ্গ থেকে একাধিক নির্বাচনে জয়ী হন সুশীল ধাড়া। ১৯৬২, ১৯৬৭, ও ১৯৬৯ সালে তিনি মহিষাদল কেন্দ্র থেকে পশ্চিমবঙ্গ বিধানসভায় নির্বাচিত হয়েছিলেন এবং রাজ্য মন্ত্রিসভায় মন্ত্রীর দায়িত্বও পালন করেছিলেন।  ১৯৭৭ সালে তমলুক কেন্দ্র থেকে লোকসভায় নির্বাচিত হয়েছিলেন সুশীল ধাড়া। আশির দশকে রাজনীতি থেকে নিজেকে সরিয়ে নিয়ে পুরোপুরি সমাজসেবায় আত্মনিয়োগ করেন তিনি।  ২০১১ সালের ২৮ জানুয়ারি তার মৃত্যু হয়।   দ্রষ্টব্য   বিষয়শ্রেণী:বাঙালি রাজনীতিবিদ বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:ষষ্ঠ লোকসভার সদস্য বিষয়শ্রেণী:১৯১১-এ জন্ম বিষয়শ্রেণী:২০১১-এ মৃত্যু বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:জনতা পার্টির রাজনীতিবিদ বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর বাঙালি
আন্না চান্দী (১৯০৫ - ১৯৯৬) ভারতের প্রথম নারী বিচারপতি ছিলেন। এছাড়াও তিনি প্রথম ভারতীয় নারী হিসেবে হাই কোর্টের বিচারপতি হিসেবে নিযুক্ত হন। তিনি অ্যাংলো-স্ক্যক্সন সময়ের প্রথম নারী বিচারপতি ও ইংরেজ বিচারপতি এলিজাবেথ লেইনের পূর্বে তিনি বিচারপতি হিসেবে শপথ গ্রহণ করেন।   জীবনী  আন্না চান্দী ১৯০৫ সালে জন্মগ্রহণ করেন এবং তিরুবনন্তপুরমে বেড়ে উঠেন। তিনি সিরীয় খ্রিস্টান ছিলেন। ১৯২৬ সালে তিনি তার রাজ্যে প্রথম নারী হিসেবে আইন বিষয়ে স্নাতকোত্তর ডিগ্রি অর্জন করেন। ১৯২৯ সালে ব্যারিস্টার হন এবং একইসাথে নারী অধিকার বিষয়ে বিভিন্ন কার্যক্রম পরিচালনা করেন। তিনি শ্রীমতি নামে একটি সাময়িকী প্রতিষ্ঠা করেন এবং এর সম্পাদনার দায়িত্ব পালন করেন।  চান্দী সাধারণভাবে প্রথম প্রজন্মের নারীবাদী নামে আখ্যায়িত করা হয়। তিনি ১৯৩১ সালে শ্রী মুলাম পুপলার বিধানসভার জন্য নির্বাচনী প্রচার শুরু করেন। কিন্তু স্থানীয় সংবাদপত্র ও তার বিরোধী পক্ষের কটাক্ষের শিকার হন। তবে তিনি পরবর্তীতে নির্বাচিত হন এবং ১৯৩২ থেকে ১৯৩৪ সাল পর্যন্ত দায়িত্ব পালন করেন।  ১৯৩৭ সালে আন্না চান্দী ত্রাভানকোরের মুন্সায়েফ হিসেবে নিয়োগ পান। এর মাধ্যমে তিনি ভারতের প্রথম নারী বিচারপতি হন এবং ১৯৪৮ সালে তিনি জেলা বিচারপতি হিসেবে পদোন্নতি পান। ১৯৫৯ সালের ৯ ফেব্রুয়ারি হাইকোর্টের প্রথম নারী বিচারপতি হিসেবে কেরালা হাইকোর্টে যোগদান করেন। ১৯৬৭ সালের ৫ এপ্রিল পর্যন্ত তিনি দায়িত্ব পালন করেন।  অবসরের পর চান্দী ভারতীয় আইন পরিষদের সদস্য হিসেবে দায়িত্ব পালন করেন। ১৯৭৩ সালে আত্মকথা নামে তার একটি আত্মজীবনী প্রকাশিত হয়। ১৯৯৬ সালে চান্দী মৃত্যুবরণ করেন।   তথ্যসূত্র   বিষয়শ্রেণী:১৯০৫-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:ভারতীয় বিচারপতি বিষয়শ্রেণী:কেরলের ব্যক্তি বিষয়শ্রেণী:ভারতীয় নারীবাদী বিষয়শ্রেণী:মালয়ালী ব্যক্তি বিষয়শ্রেণী:কেরল উচ্চ আদালতের বিচারপতি বিষয়শ্রেণী:কেরলের রাজনীতিতে নারী বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:কেরলের শিক্ষাবিদ
বিগ স্যু বা স্যু, দ্য টার্টল ছিল ১৯ শতকের আফ্রিকান-মার্কিন সেলুন এবং কুখ্যাত আর্চ ব্লকের পতিতালয়ের মালিক, যেটি নিউ ইয়র্কের ৪র্থ ওয়ার্ডের গ্র্যান্ড স্ট্রিট এবং ব্রুম স্ট্রিটের  মধ্যে চলত।  তাকে অপরাধমূলক কর্মকাণ্ডে জড়িত বলে মনে করা হতো।    তথ্যসূত্র    গ্রন্থপঞ্জি               বিষয়শ্রেণী:মার্কিন পতিতালয়ের মালিক ও ম্যাডাম বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত
দাউদ খান কররানী (শাসনকাল ১৫৭২-১২ জুলাই ১৫৭৬) ছিলেন কররানী রাজবংশের এবং শাহী বাংলার সর্বশেষ সুলতান। তাঁর বাবা সুলায়মান খান কররানীর রাজত্বকালে তিনি ৪০,০০০ অশ্বারোহী, ৩,৬০০ হাতি, ১১,৪০,০০০ পদাতিক ও ২০,০০০ কামানের এক বাহিনীর নেতৃত্বে ছিলেন। তিনি বর্তমান ভারতের দক্ষিণ-পশ্চিম অঞ্চল আক্রমণ করেন।  মোগল-আফগান যুদ্ধ দাউদ খান বাংলা সালতানাত নিয়ে সন্তুষ্ট ছিলেন না। তিনি শের শাহ শুরির মত উচ্চাভিলাষী ছিলেন এবং সমগ্র ভারত উপমহাদেশ জয়ের স্বপ্ন দেখতেন। কিন্তু সম্রাট আকবরের সাথে তার শত্রুতা সৃষ্টি হয়।  জামানিয়া আক্রমণ সম্রাট আকবর গুজরাটে যুদ্ধে ব্যস্ত থাকার সময় দাউদ খান গাজীপুরের কাছে জামানিয়া আক্রমণ করেন। আফগান সেনারা জামানিয়া দখল করে এর দুর্গ অধিকার করে নেয়। আকবর তার জৌনপুরের গভর্নর মুনিম খানকে দাউদ খানের বিরুদ্ধে অগ্রসর হতে নির্দেশ দেন। মুনিম খান তার বন্ধু দাউদ খানের প্রধানমন্ত্রী লোদি খানের সাথে পাটনায় সাক্ষাত করেন এবং শান্তি স্থাপনে সম্মত হন। তবে এই সিদ্ধান্ত আকবর বা দাউদ খান কাউকেই সন্তুষ্ট করতে পারেনি। পরবর্তীতে দাউদ খান লোদি খানকে শাস্তি দেন।  পাটনার যুদ্ধ ১৫৭৩ সালে মুনিম খান বিহার আক্রমণ করেন। ফলে দাউদ খান পিছু হটতে বাধ্য হন। তিনি পাটনায় আশ্রয় নেন। দাউদ খান কাতলু লোহানি, গুজার খান কররানী ও শ্রী হরিকে মোগলদের বিরুদ্ধে প্রেরণ করেন। মুনিম খান টোডরমল ও মানসিংকে নিয়ে হাজিপুর আক্রমণ করেন। ব্যাপক সংঘর্ষের পর আফগানরা বিজয়ী হয়। আকবর এরপর হাজিপুরের দুর্গ দখল করে নেন। এটি আফগানদের রসদ সরবরাহের উৎস ছিল। আফগানরা এর ফলে প্রতিকূল অবস্থায় পড়ে এবং বাংলায় পিছু হটে। মুনিম খান কে বাংলা ও বিহারের গভর্নর নিয়োগ দিয়ে ফিরে যান। তাকে সাহায্য করার জন্য টোডরমলকে রেখে যাওয়া হয়।  তুকারয়ের যুদ্ধ   থাম্ব|ডান|তুকারয়ের যুদ্ধে অশ্বারোহণে দাউদ খাঁন কররনী ১৫৭৫ সালের ৩ মার্চ মোগল ও আফগানদের মধ্যে তুকারয়ের যুদ্ধ সংঘটিত হয়। যুদ্ধের পর আফগানরা উড়িষ্যার কটকের দিকে পিছু হটে। মোগলরা তৎকালীন বাংলার আফগান রাজধানী তান্ডা দখল করে নেয়। মুনিম খান তান্ডা থেকে গৌড়ে রাজধানী সরিয়ে নেন। কটকের সন্ধিতে দাউদ খান বাংলা ও বিহারকে মোগলদের কাছে ছেড়ে দেন এবং নিজে উড়িষ্যায় রয়ে যান। ছয় মাস পর প্লেগ ছড়িয়ে পড়লে মুনিম খান অক্টোবরে মৃত্যুবরণ করেন। এরপর কালাপাহাড় ও ঈসা খান মোগল বিরুদ্ধে লড়াই করেন। দাউদ খান গৌড় পুনরায় অধিকারের জন্য উড়িষ্যা থেকে ফিরে আসেন।  রাজমহলের যুদ্ধ আকবর এরপর খান জাহান কুলির অধীনে একটি বাহিনী প্রেরণ করেন। তিনি তেলিয়াগড়হি দখল করে রাজমহলের দিকে অগ্রসর হন। দুই বাহিনী রাজমহলের যুদ্ধক্ষেত্রে মুখোমুখি হয়। যুদ্ধ অনেক দিন ধরে চলতে থাকে। বিহারের গভর্নর মোজাফফর খান তুরবাতি ও অন্যান্য সেনাপতিদের আকবর তাদের সাথে যোগ দেয়ার নির্দেশ দেন। অন্যদিকে দাউদ খানের পাশে অন্যান্য গুরুত্বপূর্ণ আফগান নেতা, জুনায়েদ, কুতলু খান ও কালাপাহাড় ছিলেন। ভয়াবহ যুদ্ধের পর ১৫৭৬ সালের ১২ জুলাই ভয়াবহ যুদ্ধের পর দাউদ খান চূড়ান্তভাবে পরাজিত ও নিহত হন।  তার মৃত্যুর পর বাংলা সরাসরি মোগলদের অধীনে চলে আসে। এরপর থেকে বাংলা সুবা একজন সুবেদারের অধীনে শাসিত হতে থাকে।  আরও দেখুন বাংলার শাসকগণ ভারতের ইতিহাস বাংলার ইতিহাস  তথ্যসূত্র  বিষয়শ্রেণী:১৫৭৬-এ মৃত্যু বিষয়শ্রেণী:কররানী রাজবংশ বিষয়শ্রেণী:পশতুন বংশোদ্ভূত ভারতীয় ব্যক্তি
স্কট ফ্রেজার ম্যাককেনা (; জন্ম: ১২ নভেম্বর ১৯৯৬; স্কট ম্যাককেনা নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের দ্বিতীয় স্তর ইএফএল চ্যাম্পিয়নশিপের ক্লাব নটিংহ্যাম ফরেস্ট এবং স্কটল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০০৮–০৯ মৌসুমে, স্কটিশ ফুটবল ক্লাব আবেরডিনের যুব পর্যায়ের হয়ে খেলার মাধ্যমে ম্যাককেনা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, আবেরডিনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৫–১৬ মৌসুমে তিনি ধারে এয়ার ইউনাইটেডে যোগদান করেছেন। এয়ার ইউনাইটেডে মাত্র ১ মৌসুম অতিবাহিত করার পর ধারে অ্যালোয়া অ্যাথলেটিকে যোগদান করেছেন, যেখানে তিনি ৪ ম্যাচে অংশগ্রহণ করেছেন। পরবর্তীকালে, তিনি পুনরায় এয়ার ইউনাইটেডে ধারে ১ মৌসুম খেলার পর আবেরডিনে ফিরে আসেন, যেখানে তিনি প্রায় ৪ মৌসুম অতিবাহিত করেছেন। ২০২০–২১ মৌসুমে, তিনি আবেরডিন হতে ইংরেজ ক্লাব নটিংহ্যাম ফরেস্টে যোগদান করেছেন।  ২০১৩ সালে, ম্যাককেনা স্কটল্যান্ড অনূর্ধ্ব-১৯ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৮ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১৫-এর অধিক ম্যাচে অংশগ্রহণ করেছেন।  প্রারম্ভিক জীবন স্কট ফ্রেজার ম্যাককেনা ১৯৯৬ সালের ১২ই নভেম্বর তারিখে স্কটল্যান্ডের কিরিমুইরে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি শৈশব থেকেই সেল্টিকের ভক্ত ছিলেন।  আন্তর্জাতিক ফুটবল ম্যাককেনা স্কটল্যান্ড অনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৩ সালের ১২ই অক্টোবর তারিখে তিনি বেলারুশ অনূর্ধ্ব-১৯ দলের বিরুদ্ধে ম্যাচে স্কটল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ৪ বছরে ১৯ ম্যাচে অংশগ্রহণ করেছেন।  ২০১৮ সালের ২৩শে মার্চ তারিখে, মাত্র ২১ বছর ৪ মাস ১১ দিন বয়সে, বাম পায়ে ফুটবল খেলায় পারদর্শী ম্যাককেনা কোস্টা রিকার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৬ নম্বর জার্সি পরিধান করে একজন কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি স্কটল্যান্ড ১–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে ম্যাককেনা সর্বমোট ৮ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০১৮  ৮  ০ ২০১৯  ৬  ০ ২০২০  ৪  ০ সর্বমোট  ১৮  ০  তথ্যসূত্র  বহিঃসংযোগ              বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ইউনিয়ন দেপোর্তিভা লাস পালমাসের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার
শ্রী দেব আশীষ (১৯৪৬-২০১৭) ছিলেন একজন অস্ট্রেলিয়ায় জন্মগ্রহণকারী ভারতীয় অধ্যাত্মবাদী নেতা। তিনি ১৯৯৭ থেকে ২০১৭ সাল পর্যন্ত উত্তরাখণ্ডের মীর্টোলা আশ্রম পরিচালনা করেছিলেন। জীবনী শ্রীদেব আশীষ ১৯৪৬ সালে সিডনিতে  জন্মগ্রহণ করেন। তার পিতৃদত্ত নাম ছিল ডেভিড বেরেসফোর্ড। পিতা নেলসন ভেন্টার্স বেরেসফোর্ড ছিলেন তুরামুরার একজন  কৃষক,  Ancestry.com. Australia, Electoral Rolls, 1903-1980 [database on-line]. Lehi, UT, USA: Ancestry.com Operations, Inc., 2010. ও মাতা শিল্পী  ইথেলিন ফ্লোরা (née Venables) । বেরেসফোর্ডরা আধ্যাত্মিকতায় আগ্রহী ছিলেন। তারা প্রথমে জিদ্দু কৃষ্ণমূর্তি ও পরে পন্ডিচেরির শ্রী অরবিন্দ আশ্রমে অনুগামী হিসেবে ভারতে সময় কাটিয়েছিলেন। ডেভিড কুমায়নে বেড়ে ওঠেন ।   যদিও তার পিতামাতা ডেভিডকে মূলত ইংল্যান্ডের একটি বায়োডাইনামিক ফার্মে রাখার ইচ্ছা পোষণ করেছিলেন, তবে বেরেসফোর্ড পরে মীর্টোলায় চলে যান, তারপরে দুজন ব্রিটিশ বংশোদ্ভূত গুরু শ্রী কৃষ্ণ প্রেম এবং তার শিষ্য শ্রী মাধব আশীষ-এর সান্নিধ্যে বাস করতে শুরু করেন । মাধব আশীষের শিষ্য বিল আইটকেন লিখেছেন, "যে মুহুর্তে শ্রী মাধব আশীষ ডেভিডের দিকে চোখ রেখেছিলেন ," তিনি বুঝতে পারেন,  তার আধ্যাত্মিক উত্তরাধিকারীকে খুঁজে পেয়ে গেছেন ।  ১৯৬৫ সালের নভেম্বরে তার পরম-গুরু কৃষ্ণ প্রেমের মৃত্যুর পর দেব আশীষ মাধব আশীষের সাথে আশ্রমের খামার ও বনকে উন্নত করার জন্য কাজ করেন, যা পরিবেশগতভাবে সুস্থ গ্রামীণ উন্নয়নের জন্য আদর্শস্থানীয় হয়েছিল।  পরিবেশবাদী শিক্ষার উপর তার অবদানের সম্মান হিসেবে ১৯৯২ সালে দেবাশীষ পদ্মশ্রী পুরস্কারে ভূষিত হন।  ব্যবহারিক দক্ষতার পাশাপাশি দেব আশীষের একটি "গভীর স্বজ্ঞাত দিক" ছিল। তিনি মানুষের ব্যক্তিত্ব ও বৈশিষ্ট্যগুলি অনন্যভাবে ব্যাখ্যা করতেন। "   তিনি 'দেব দা'ও নামেও আশ্রমিকদের কাছে পরিচিত ছিলেন, "দা" অর্থ বড় ভাই, তার পূর্বসূরি কৃষ্ণ প্রেম ('গোপাল দা') ও মাধব আশীষ ('আশীষ দা') কেও 'দা' বলে ঘনিষ্ঠ জনেরা সম্বোধন করতেন।  তিনি তাঁর গুরুর প্রতি গভীরভাবে নিবেদিত ছিলেন এবং জীবনের শেষ পর্যায়ে "একান্ত স্বতঃস্ফূর্ততার সাথে তাঁর কাছে উপস্থিত ছিলেন"।  ১৯৯৭ সালের এপ্রিল মাসে মাধব আশীষের মৃত্যুর পর দেব আশীষ মীর্টোলা আশ্রমের পরিচালনার দায়িত্ব গ্রহণ করেন।  মৃত্যু ও উত্তরাধিকার ২০১৭ সালের ২৭ জুলাই তারিখে শ্রী দেব আশিস গুলিবিদ্ধ হয়ে মারা যান। স্থানীয় কর্তৃপক্ষ জানায়,  দেব আশীষ " এই অঞ্চলে সামাজিক ও ধর্মীয় কাজে গভীরভাবে নিয়োজিত ছিলেন"। তার মৃত্যুর কারণ আত্মহত্যা হতে পারে।   পণ্ডিত অ্যাণ্ড্রু রলিনসন বলেন, " একজন পশ্চিমা অস্ট্রেলিয়ান ডেভিড বেরেসফোর্ড/দেবকে তার উত্তরসূরি হিসেবে নিযুক্ত করেছিলেন" মাধব আশীষ মীর্টোলাকে পশ্চিমা বংশোদ্ভূত শিক্ষকদের উত্তরাধিকারী দ্বারা পরিচালিত একটি আশ্রম হিসেবে আরও সুদৃঢ় করেছেন। তিনি লিখেছেন "এছাড়া ভারতে গৌড়ীয় বৈষ্ণবধর্মের একটি শাখা আছে। এখানে পশ্চিমা গুরুদের একটি প্রতিষ্ঠিত শাখা রয়েছে"। তথ্যসূত্র  বিষয়শ্রেণী:১৯৪৬-এ জন্ম বিষয়শ্রেণী:২০১৭-এ মৃত্যু বিষয়শ্রেণী:২০শ শতাব্দীর ভারতীয় ভিক্ষু বিষয়শ্রেণী:২১শ শতাব্দীর ভারতীয় ভিক্ষু বিষয়শ্রেণী:অস্ট্রেলীয় ধর্মীয় নেতা বিষয়শ্রেণী:ভারতীয় ধর্মীয় নেতা বিষয়শ্রেণী:ভারতীয় আধ্যাত্মিক গুরু বিষয়শ্রেণী:সিডনির ব্যক্তি বিষয়শ্রেণী:উত্তরাখণ্ডের ব্যক্তি বিষয়শ্রেণী:ভারতে অস্ট্রেলীয় অভিবাসী